7. pielikums
Projekts

LĪGUMS Nr.______________
Valmierā, 	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums*

SIA “ZAAO”, reģistrācijas numurs 44103015509, juridiskā adrese Rīgas iela 32, Valmiera, Valmieras novads, turpmāk – Pasūtītājs, kuru, pamatojoties uz 2024. gada 10. septembra pilnvaru Nr. 4329, pārstāv valdes priekšsēdētājs Gints Kukainis, no vienas puses, un
_____[nosaukums]_______________, reģistrācijas numurs _________________, juridiskā adrese ____________________, turpmāk – Piegādātājs, kuru, pamatojoties uz ____[pārstāvības pamats]___________, pārstāv ______[amata nosaukums, vārds uzvārds]___________, no otras puses, turpmāk Pasūtītājs un Piegādātājs kopā – Puses, katrs atsevišķi – Puse, pamatojoties uz Pasūtītāja rīkotā atklātā konkursa “Zemē daļēji iedziļinātu atkritumu konteineru savākšanas sistēmu piegāde”,  identifikācijas Nr. ZAAO 2026/39/l, turpmāk – iepirkums, rezultātiem un Piegādātāja iepirkuma ietvaros iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs pasūta un pērk, bet Piegādātājs pārdod un piegādā Līguma noteikumiem, Piegādātāja iepirkuma ietvaros iesniegtās tehniskās specifikācijas (Līguma 2. pielikums) un finanšu piedāvājumam (Līguma 3. pielikums) atbilstošus:
1.1.1. 3 (trīs) universāli konteineri ar lietderīgo tilpumu 1.3-1.5m3, (CPV kods: 34928480-6 (Atkritumu konteineri un tvertnes)),
1.1.2. 9 (deviņi) universāli konteineri ar lietderīgo tilpumu 5 m3, (CPV kods: 34928480-6 (Atkritumu konteineri un tvertnes)),
1.1.3. 8 (astoņi) universāli konteineri ar lietderīgo tilpumu 2.0-2.5 m3, (CPV kods: 34928480-6 (Atkritumu konteineri un tvertnes)),
turpmāk kopā – Preces, katrs atsevišķi – Prece.

2. LĪGUMCENA UN SAMAKSAS KĀRTĪBA
2.1. [bookmark: _Hlk121474713]Preces:
2.1.1. vienas Līguma 1.1.1. apakšpunktā norādītās Preces – universāla konteinera ar lietderīgo tilpumu 1.3-1.5m3 – cena atbilstoši Piegādātāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR ________[cena skaitļiem]__ (___________[cena vārdiem]________);
2.1.2. vienas Līguma 1.1.2. apakšpunktā norādītās Preces – universāla konteinera ar lietderīgo tilpumu 5 m3 – cena atbilstoši Piegādātāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR ________[cena skaitļiem]__ (___________[cena vārdiem]________);
2.1.3. vienas Līguma 1.1.3. apakšpunktā norādītās Preces – universāla konteinera ar lietderīgo tilpumu 12.0-2.5 m3 – cena atbilstoši Piegādātāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR ________[cena skaitļiem]__ (___________[cena vārdiem]________);
2.2. Kopējā Preču cena par visiem 20 (divdesmit) universāliem konteineriem atbilstoši Piegādātāja iesniegtajam finanšu piedāvājumam ir EUR __[cena skaitļiem]__ (___________[cena vārdiem]________) bez PVN, turpmāk – Līgumcena. PVN aprēķināms normatīvajos aktos noteiktajā kārtībā.
2.3. Līgumcenā ietilpst Preču cena, ieskaitot jebkādas papildu iekārtas un aprīkojumu, kas ir uzstādīti saskaņā ar Līgumu un tehnisko specifikāciju, Preču piegādes un izkraušanas izmaksas, izmaksas, kas saistītas ar speciālistu darba apmaksu, komandējumiem, nodokļiem un nodevām, kā arī nepieciešamo atļauju saņemšanu no trešajām personām, kas rodas Līguma izpildē.
2.4. Samaksu par Preci Pasūtītājs veic pēc Preces pieņemšanas 30 (trīsdesmit) dienu laikā no brīža, kad tiek parakstīts konkrētās Preces pieņemšanas‑nodošanas akts, un Piegādātājs ir iesniedzis Pasūtītājam atbilstoši sagatavotu rēķinu par Preces piegādi.
2.5. Piegādātājs rēķinus sagatavo atbilstoši Grāmatvedības likumam, papildu rēķinā ietverot atsauci uz šo Līgumu un nosūta tos uz šādu Pasūtītāja elektroniskā pasta adresi: pasts@zaao.lv . Gadījumā, ja Piegādātājs rēķinu nav noformējis atbilstoši šī Līgumā punktam, Pasūtītājs par to informē Piegādātāju un neapmaksā rēķinu līdz brīdim, kamēr Piegādātājs nav novērsis nepilnības un iesniedzis korektu rēķinu. Šajā punktā minētajā gadījumā, Pasūtītājs nesedz Piegādātājam zaudējumus, kas var rasties nekorekta rēķina iesniegšanas rezultātā, kā arī šādā gadījumā Piegādātājs nevar piemērot Līguma 6.6. punktā minēto līgumsodu.
2.6. Samaksa par Preci tiek veikta bezskaidras naudas norēķinu veidā uz Piegādātāja Līgumā norādīto norēķinu kontu. Pasūtītāja veiktais maksājums par Preci ir uzskatāms par izpildītu dienā, kad Pasūtītājs ir veicis darbības Līgumcenas pārskaitīšanai uz Piegādātāja norēķinu kontu.

3. PUŠU TIESĪBAS UN PIENĀKUMI
3.1. Piegādātāja pienākumi un tiesības:
3.1.1. piegādāt un izkraut Preci/Preces piegādes vietā: “Brandeļi”, Brandeļi, Kocēnu pagasts, Valmieras novads, LV-4220;
3.1.2. nodrošināt Preces pilnīgu atbilstību Līguma un tā pielikumu prasībām, Preces atbilstību kvalitātes prasībām atbilstoši paredzētajam Preces izmantošanas veidam un intensitātei. Ar kvalitatīvu un Līguma prasībām atbilstošu Preci Līguma ietvaros saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci, un Līguma noteikumiem un ir izmantojama atbilstoši iepirkumā izvirzītajam lietošanas mērķim atbilstošā intensitātē;
3.1.3. nodrošināt Pasūtītāja pārstāvjiem iespēju visos Līguma izpildes posmos pārliecināties par Preces un Līgumā paredzēto Piegādātāja darbu atbilstību tehniskās specifikācijas prasībām. Piegādātājs pēc Pasūtītāja pieprasījuma informē un sniedz ziņojumu Pasūtītājam par Līguma izpildes gaitu;
3.1.4. uzņemties atbildību un nodrošināt pilnīgu Preces drošību pret iespējamajiem bojājumiem un zudumiem līdz Preces nodošanai Pasūtītājam;
3.1.5. sniegt Pasūtītājam patiesu un pilnīgu informāciju par Preces kvalitāti, drošumu un lietošanas noteikumiem;
3.1.6. nodrošināt Preces ražotāja garantijas atbilstoši Līguma nosacījumiem un iepirkuma ietvaros Piegādātāja iesniegtajai tehniskajai specifikācijai. Katrai Preces vienībai ražotāja garantija tiek nodrošināta 2 (divi) gadi no Preces pieņemšanas-nodošanas akta abpusējas parakstīšanas dienas;
3.1.7. bez Pasūtītāja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti iepirkuma piedāvājumā;
3.1.8. veicot Preces piegādi, ievērot un atbildēt par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu prasībām, kas attiecas uz Preces piegādi un kārtību;
3.1.9. nodrošināt Līguma izpildē iesaistīto personālu ar individuālajiem aizsardzības līdzekļiem, ja šādi ir nepieciešami Līgumā paredzēto darbu veikšanai.
3.1.10. ievērot Pasūtītāja piegādātāju ētikas kodeksu (pieejams: https://zaao.lv/piegadataju-etikas-kodekss/), kā arī citas instrukcijas, noteikumus, kurus Pasūtītājs ir izdevis saskaņā ar Pasūtītāja piegādātāju ētikas kodeksa principiem. Piegādātājs nodrošina, ka Pasūtītāja piegādātāju ētikas kodeksu ievēro arī Piegādātāja piesaistītie apakšuzņēmēji.
3.2. Pasūtītāja tiesības un pienākumi:
3.2.1. Līguma izpildes gaitā pārliecināties par Līgumā un tā pielikumos noteikto prasību izpildi, gan pieprasot informāciju, gan veicot klātienes pārbaudes un neatbilstību gadījumā prasīt Piegādātājam tās novērst;
3.2.2. pirms Preces piegādes prasīt Piegādātājam nebūtiskas izmaiņas Preces komplektācijā, ja tas ir objektīvi nepieciešams un saskaņā ar Publisko iepirkumu likumu nav uzskatāms par būtisku iepirkuma noteikumu grozīšanu, kas būtu ietekmējis pretendentu loku, un Piegādātājs tām rakstveidā piekrīt;
3.2.3. pieņemot Preci, pieaicināt neatkarīgus speciālistus un ekspertus;
3.2.4. pirms Preces pieņemšanas-nodošanas akta parakstīšanas, ja Precei konstatētas nepilnības, sastādīt defekta aktu, kurā norādītas konstatētās nepilnības un Pasūtītāja ieskatā maksimālais termiņš to novēršanai;
3.2.5. nepieņemt Preci, ja tā neatbilst Līguma un tā pielikumu noteikumiem un prasībām;
3.2.6. nodrošināt Preces ekspluatācijas, uzglabāšanas un lietošanas noteikumu ievērošanu tādā apmērā, kādā Piegādātājs ir informējis Pasūtītāju;
3.2.7. veikt samaksu par Piegādātāja piegādāto Preci Līgumā noteiktajā kārtībā un apmērā;
3.2.8. neveikt nekādas darbības, kas varētu traucēt Līguma izpildi, ja netiek pārkāpti Līguma noteikumi;
3.2.9. pēc Piegādātāja pieprasījuma apņemas nodrošināt visu tā rīcībā esošo informāciju, kas nepieciešama Līguma izpildei.
3.3. Gadījumā, ja Piegādātājs nenovērš Pasūtītāja konstatētās Līguma izpildes neatbilstības noteiktajā termiņā, tad Pasūtītājam, ja tas ir iespējams, ir tiesības par saviem līdzekļiem novērst konstatētās neatbilstības un iesniegt Piegādātājam rēķinu par radušos izdevumu apmaksu.
3.4. Pasūtītājs neatbild par Piegādātāja vai trešo personu (apakšuzņēmēju) darbības vai bezdarbības rezultātā radītajiem zaudējumiem vai kaitējumu,
3.5. Līdz Preces nodošanai Pasūtītājam Prece ir Piegādātāja īpašumā un pilnā atbildībā, izņemot, ja Puses rakstveidā vienojas par citiem noteikumiem.

4. PRECES PIEGĀDES TERMIŅI UN NODOŠANA
4.1. Piegādātājs piegādā un nodod Pasūtītājam kvalitatīvu, Līguma nosacījumiem un iepirkuma tehniskai specifikācijai atbilstošu Preci. Piegādātājs garantē un nodrošina visu Līguma 1.1. punktā norādīto Preču piegādi 8 (astoņu) nedēļu laikā no Līguma spēkā stāšanās/noslēgšanas dienas. Preces piegāde, ievērojot šajā punktā noteikto galīgo Preces piegādes termiņu, var notikt pa daļām, ja Pasūtītājs tam piekrīt.
4.2. Pēc Piegādātāja paziņojuma par Preces piegādes paredzamo datumu Pasūtītājs ne vēlāk kā 3 (trīs) darba dienu laikā informē Piegādātāju par piegādes nosacījumiem (darba laiks, kontaktpersona u.tml.). Preces piegādes vieta: ”Brandeļi”, Brandeļi, Kocēnu pagasts, Valmieras novads, LV-4220. Piegādātājs nodrošina Preces izkraušanu Pasūtītāja norādītajā vietā.
4.3. Pasūtītājs nodrošina sava pārstāvja klātbūtni Preces piegādes vietā un laikā.
4.4. Piegādātājs ir atbildīgs par normatīvajos aktos noteikto noteikumu ievērošanu Preces piegādes laikā, t.sk. ceļu satiksmes noteikumus, noteikumus par lielgabarīta un smagsvara pārvadājumiem u.c.
4.5. Preces piegādes un nodošanas dienā Piegādātājs nodod Pasūtītājam no savas puses parakstīto Preces pieņemšanas‑nodošanas aktu, turpmāk – Akts, 2 (divos) eksemplāros. Piegādātāja pienākums ir nodot visus ar Preci saistītos dokumentus un pavaddokumentus (ja attiecināms).
4.6. Pēc Akta saņemšanas Pasūtītājs pārbauda Preču atbilstību Līguma un iepirkuma tehniskās specifikācijas noteikumiem un, ja Precei/Precēm netiek konstatēti trūkumi/neatbilstības, paraksta Aktu.  Ja Pasūtītājs konstatē Preces/Preču trūkumus/neatbilstības, Pasūtītājs neparaksta Aktu un atdod to neparakstītu Piegādātājam, rakstveidā norādot Akta neparakstīšanas iemeslus un Precei konstatētās neatbilstības (defekta akts). Aktu Pasūtītājs iesniedz Piegādātājam ne vēlāk kā 3 (trīs) darba dienu laikā no Akta saņemšanas dienas. Ja 3 (trīs) darba dienu laikā Pasūtītājs nav iesniedzis Piegādātājam Aktu vai nav norādījis Precei konstatētās neatbilstības, uzskatāms, ka Prece ir pieņemta 4. (ceturtajā) darba dienā no Akta saņemšanas dienas.
4.7. Ja Pasūtītājs neparaksta Aktu, jo Precei ir konstatētas neatbilstības, Piegādātājam ir pienākums novērst Aktā norādītās Preces nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par Preces konstatēto nepilnību novēršanas termiņu, Piegādātāja pienākums ir novērst konstatētās Preces nepilnības 10 (desmit) dienu laikā no brīža, kad saņemts Pasūtītāja atteikums parakstīt Aktu. Pēc Preces trūkumu novēršanas Piegādātājs atkārtoti nodod Preci un Aktu Pasūtītājam, un Puses rīkojas atbilstoši Līguma 4.6. un 4.7. punktā noteiktajai kārtībai attiecībā uz Preces pieņemšanu un Akta parakstīšanu. Preces trūkumu novēršanas termiņš nepagarina Līguma 4.1. punktā noteikto galīgo Preču piegādes termiņu.
4.8. Prece uzskatāma par nodotu Pasūtītājam dienā, kad Pasūtītājs parakstījis dokumentus par Preces pieņemšanu, vai atbilstoši Līguma 4.7. punktā noteiktajai kārtībai.
4.9. Pasūtītājam ir tiesības jebkurā Līguma darbības laikā, kā arī Preces garantijas periodā konstatēt Preces neatbilstību Līguma un tā pielikumu noteikumiem. Šādā gadījumā Piegādātājs nodrošina neatbilstības novēršanu atbilstoši garantijas noteikumiem.
4.10. Pēc Preces piegādes Pasūtītāja norādītajā vietā atbildību par Preces apsardzi uzņemas Pasūtītājs.

5. KVALITĀTE UN GARANTIJAS SAISTĪBAS
5.1. Piegādātājs garantē, ka piegādātās Preces būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas. Garantijas termiņā Piegādātājs nodrošina, ka Prece saglabā pienācīgu kvalitāti, drošumu un pilnīgas lietošanas īpašības.
5.2. Precēm atbilstoši iepirkuma ietvaros iesniegtajai tehniskajai specifikācijai un finanšu piedāvājumam tiek nodrošināta Preces ražotāja garantija - 2 (divi) gadi no Akta abpusējas parakstīšanas dienas.
5.3. Ja garantijas termiņā Pasūtītājs konstatē, ka Prece nesaglabā pienācīgu kvalitāti, drošumu un lietošanas īpašības, tad Pasūtītājs paziņo (telefoniski vai e‑pasta vēstules veidā) par to Piegādātājam, uzaicinot Piegādātāju sagatavot divpusēju aktu par konstatētajiem trūkumiem. Piegādātāja pārstāvja neierašanās gadījumā Pasūtītājam ir tiesības sagatavot aktu bez Piegādātāja piedalīšanās un sagatavotais akts kļūst saistošs Piegādātājam. Ja tas ir iespējams, defektu diagnosticē attālināti un aktu sagatavo elektroniski.
5.4. Piegādātājs par saviem līdzekļiem novērš Precei konstatētos trūkumus vai bojājumus Pasūtītāja norādītajā termiņā, kas nevar būt mazāks par 5 (piecām) dienām, bet ne ilgāk kā 10 (desmit) dienu laikā no Līguma 5.3. punktā minētā akta sagatavošanas dienas. 
5.5. Ja Pasūtītājs konstatē būtisku Preces neatbilstību tehniskajai specifikācijai (piemēram, piegādāta Prece neatbilst iepirkuma prasībām, un Piegādātājam ar šādas Preces piedāvājumu nebūtu piešķiramas līguma slēgšanas tiesības), Pasūtītājs sastāda defektu aktu, un Piegādātājam ir pienākums aizstāt neatbilstošo Preci pret atbilstošu. Piegādātājam nav pienākuma apmainīt Preci, ja tas pierāda, ka Prece ir atbilstoša.

6. PUŠU MANTISKĀ ATBILDĪBA UN LĪGUMSODI
6.1. [bookmark: _Hlk94628837]Ja Piegādātājs nepiegādā Preci/Preces Līguma 4.1. punktā noteiktajos termiņos, tad Pasūtītājam ir tiesības piemērot, un Piegādātājam pienākums maksāt līgumsodu 0,5 % apmērā no Līgumcenas par katru nokavēto dienu, bet ne vairāk kā 10% apmērā no Līgumcenas.
6.2. Ja Piegādātājs Līguma 4.7. punktā noteiktajā kārtībā neapmaina Preci un/vai nenovērš Precei/Precēm konstatētās nepilnības, Piegādātājs maksā Pasūtītājam līgumsodu 0,5% apmērā no nekvalitatīvās Preces summas par katru nokavēto dienu, bet ne vairāk kā 10 % apmērā no minētās Preces summas.
6.3. Ja Piegādātājs nenodrošina pakalpojumu Līguma 5.4. un 5.5. punktā noteiktajā kārtībā, tad Pasūtītājam ir tiesības piemērot, un Piegādātājam pienākums maksāt līgumsodu EUR 100.00 (viens simts euro, 00 centi) apmērā par katru nokavēto dienu, bet ne vairāk kā 10% apmērā no Līgumcenas. 
6.4. Ja Piegādātājs nepilda vai nepienācīgi pilda kādu no Līgumā norādītajiem pienākumiem, par kuru nav paredzēta atbildīga Līguma 6.1.-6.3. punktā, un šāda pienākumu neizpilde negatīvi ietekmē vai var negatīvi ietekmēt Līguma izpildi, Pasūtītājs ir tiesīgs aprēķināt līgumsodu EUR 500.00 (pieci simti euro, 00 centi) apmērā par katru fiksēto pārkāpumu.
6.5. Ja Pasūtītājs vienpusēji izbeidz Līgumu saskaņā ar Līguma 7.4.1.-7.4.4. apakšpunktu, Pasūtītājam ir tiesības piemērot, un Piegādātājam pienākums maksāt līgumsodu 10% apmērā no Līgumcenas.
6.6. Par maksājumu termiņu kavējumiem kavējusī Puse maksā otrai Pusei līgumsodu 0,5% apmērā no termiņā neapmaksātā rēķina summas par katru kavējuma dienu, bet kopā ne vairāk par 10% no termiņā neapmaksātā rēķina summas. Ja rēķins izrakstīts pastāvot strīdam par rēķinā iekļaujamo summu, līgumsods aprēķināms par rēķina summu, par ko starp Pusēm strīds nepastāv.
6.7. [bookmark: _Hlk92805381]Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, iesniegto rēķinu par līgumsoda piemērošanu. Puses vienojas, ka Pasūtītājam, par to informējot Piegādātāju, ir tiesības vienpusēji aprēķināt un ieturēt no Piegādātāja iesniegtā rēķina Līgumā paredzētos līgumsodus, ja tādi tiek piemēroti.
6.8. Līgumsoda samaksa neatbrīvo Puses no Līguma saistību izpildes.
6.9. Visos gadījumos, kad līgumsods aprēķināms no Līguma, Preces vai rēķina summas, aprēķins tiek veikts no summas bez pievienotās vērtības nodokļa.
6.10. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

7. LĪGUMA TERMIŅŠ, GROZĪJUMI UN LĪGUMA DARBĪBAS IZBEIGŠANA
7.1. Līgums stājas spēkā, kad to parakstījušas abas Puses, un ir spēkā līdz Pušu saistību pilnīgai izpildei, vai līdz Līguma pirmstermiņa izbeigšanai Līgumā noteiktajos gadījumos un kārtībā.
7.2. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
7.3. Pusēm, savstarpēji vienojoties, ir tiesības veikt grozījumus Līgumā, pagarinot Preču piegādes termiņu par ne vairāk kā 15 (piecpadsmit) dienām, gadījumā, ja Piegādātājs nevar piegādāt Preces Līguma 4.1. punktā noteiktajā termiņā Preces ražotāja vainas dēļ. Šajā punktā noteiktajā gadījumā Piegādātājam jāiesniedz Pasūtītājam Preces ražotāja izsniegts dokuments, kas apliecina attiecīgo apstākļu, kas ir par pamatu Preces piegādes kavējumam, esamību. Piegādātājam ir jāinformē Pasūtītājs par nepieciešamību pagarināt Preču piegādes termiņu Preces ražotāja vainas dēļ ne vēlāk kā 2 (divas) nedēļas pirms Līguma 4.1. punktā minētā Preču piegādes termiņa. Šajā punktā noteiktais Preču, kam var tikt pagarināts termiņš, apjoms nevar pārsniegt 90 % no kopējā Līguma 1.1. punktā noteiktā Preču apjoma. 
7.4. Pasūtītājs ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot Piegādātājam, ja:
7.4.1. Piegādātājs kavē Līguma 4.1. punktā noteiktos Preču piegādes termiņus ilgāk par 15 (piecpadsmit) kalendārajām dienām, un Puses nav vienojušās par Preču piegādes termiņa pagarinājumu Līguma 7.3. punktā noteiktajā kārtībā;
7.4.2. Piegādātājs ir piegādājis nekvalitatīvu, tehniskai specifikācijai neatbilstošu Preci un konstatētos Preces trūkumus nav novērsis Līgumā noteiktajos termiņos;
7.4.3. ja Piegādātājs pārkāpj vai nepilda kādu no Līgumā noteiktajiem Piegādātāja pienākumiem un attiecīgā pienākuma neizpilde var ietekmēt Līguma izpildi kopumā;
7.4.4. Piegādātājs ir patvaļīgi pārtraucis Līguma izpildi, tai skaitā Piegādātājs nav sasniedzams juridiskajā adresē;
7.4.5. ja Līgumā noteiktie līgumsodi Piegādātājam, kas noteikti procentu veidā, ir sasnieguši 10% (desmit procentus) no kopējās Līgumcenas.
7.5. Piegādātājs var vienpusēji bez iepriekšējā brīdinājuma atkāpties no Līguma, par to rakstiski paziņojot Pasūtītājam, ja pēc kvalitatīvas Preces piegādes, abpusēji parakstīta pieņemšanas‑nodošanas akta un Piegādātāja rēķina saņemšanas, Pasūtītājs nav veicis Līgumā noteiktajā termiņā un apjomā samaksu par Preci un pēc Piegādātāja brīdinājuma saņemšanas nav veicis attiecīgo Preču samaksu 20 (divdesmit) dienu laikā. 
7.6. Katra no Pusēm ir tiesīga izbeigt Līgumu pirms termiņa vienpusēji ar rakstveida paziņojumu otrai Pusei, ja otrai Pusei uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
7.7. Jebkurā gadījumā, Līgumu izbeidzot pirms termiņa, Puses vienojas par izpildīto darbību vai piegādāto un pieņemto Preces apmaksu.
7.8. Ikviena no Pusēm ir tiesīga vienpusēji atkāpties no Līguma izpildes, ja Līgumu nebūs iespējams izpildīt saistībā ar apstākli, ka otrai Pusei ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts (NATO) noteiktās sankcijas.

8. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTE
8.1. Piegādātājs Līguma izpildi var nodot apakšuzņēmējam tikai pēc Pasūtītāja rakstiska apstiprinājuma saņemšanas un ievērojot Publisko iepirkumu likuma 62. panta nosacījumus. Pasūtītāja apstiprinājums nav nepieciešams iepirkumā ietvaros Piegādātāja dokumentos norādītajiem apakšuzņēmējiem.
8.2. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
8.3. Pirms Līguma daļas nodošanas apakšuzņēmējam Piegādātājs iesniedz Pasūtītājam paziņojumu, kurā norāda Līguma daļu, kuras izpildi Piegādātājs plāno nodot apakšuzņēmējam, apakšuzņēmēja, kuram Piegādātājs ir paredzējis nodot Līguma daļas izpildi nosaukumu un reģistrācijas numuru. Paziņojumam Piegādātājs pievieno iepirkumā noteiktos apakšuzņēmēja kvalifikācijas dokumentus.
8.4. Pasūtītājs 5 (piecu) darba dienu laikā pēc Piegādātāja Līguma 8.3. punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam vai neapstiprina Līguma daļas izpildes nodošanu apakšuzņēmējam gadījumā, ja:
8.4.1. paziņojums neatbilst Līguma 8.3. punktā noteiktajām prasībām vai
8.4.2. apakšuzņēmējs neatbilst iepirkumā noteiktajām apakšuzņēmēju kvalifikācijas prasībām, vai
8.4.3. netiek ievēroti Publisko iepirkumu likuma 62. panta nosacījumi attiecībā uz apakšuzņēmēja nomaiņu vai jauna apakšuzņēmēja piesaisti.
8.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.6. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pasūtītāja starpā.
8.7. Pasūtītāja apstiprinājums attiecībā uz Līguma daļas izpildes nodošanu apakšuzņēmējam neatbrīvo Piegādātāju no Līgumā noteikto saistību izpildes un nemazina Piegādātāja atbildību uz apakšuzņēmējam nodotās Līguma daļas izpildi.

9. NEPĀRVARAMA VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Ja nepārvaramas varas apstākļi ilgst ilgāk par 1 (vienu) mēnesi, ikviena no Pusēm ir tiesīga vienpusēji izbeigt Līgumu, nesedzot zaudējumus, kas šādā gadījumā varētu rasties otrai Pusei saistībā ar Līguma izbeigšanu.

10. CITI NOTEIKUMI
10.1. Līgums ir saistošs Pasūtītājam un Piegādātājam, kā arī visām trešajām personām, kuras likumīgi pārņem viņu tiesības un pienākumus.
10.2. Jebkuras nesaskaņas, domstarpības vai strīdi saistībā ar Līguma izpildi starp Pusēm tiek risināti sarunu ceļā. Gadījumā, ja Puses 15 (piecpadsmit) dienu laikā nespēj vienoties, attiecīgais Pušu strīds saistībā ar Līgumu izšķirams, pēc prasītāja izvēles Latvijas Komersantu šķīrējtiesā, reģistrācijas Nr. 40003963576, rakstveidā procesā, viena šķīrējtiesneša sastāvā saskaņā ar šķīrējtiesas reglamentu un spēkā esošajiem normatīvajiem aktiem, pieņemot, ka, ja atbildētājs nesniedz atsauksmi uz prasību, atbildētājs pilnībā atzīst iesniegto prasību, vai Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
10.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
10.4. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši iepirkuma dokumentācijā paredzētie noteikumi.
10.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
10.6. Pušu pārstāvji:
10.6.1. Pasūtītāja pārstāvis: ___________________ mob.tel.____________, e-pasta adrese: ___________________;
10.6.2. Piegādātāja pārstāvis,: ___________________ mob.tel.____________, e-pasta adrese:_______________________.
10.7. Korespondence, kas saistīta ar Līguma izpildi, ir iesniedzama rakstiski latviešu valodā uz attiecīgās Puses Līgumā norādīto juridisko adresi vai elektroniskā pasta adresi. Korespondence uzskatāma par saņemtu:
10.7.1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs); 
10.7.2. ja nodota personīgi pret parakstu - dienā, kad tā nogādāta saņēmējam;
10.7.3. ja nosūtīta pa elektronisko pastu, ar atbilstošas saņemšanas atskaites saņemšanas brīdi, bet ne vēlāk kā otrajā darba dienā pēc elektroniskā pasta nosūtīšanas dienas. 
10.8. Puses Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
10.9. Ja kādai no Pusēm tiek mainīts juridiskais statuss, Pušu amatpersonu paraksta tiesības vai kādi Līgumā minētie Pušu rekvizīti, tālruņa, elektroniskā pasta adreses, adreses u.c., tad attiecīgā Puse nekavējoties rakstiski paziņo par to otrai Pusei. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
10.10. Ja Līguma izpildes laikā Puses konstatē pretrunas iepirkuma, Piegādātāja piedāvājuma un Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Piegādātāja piedāvājums iepirkumā.
10.11. Līgums sagatavots 2 (divos) eksemplāros, katrs uz __ (____) lappusēm (neskaitot pielikumus), ar vienādu juridisku spēku, no kuriem viens glabājas pie Pasūtītāja, otrs pie Piegādātāja.**
10.12. Pušu pilnvarotie pārstāvji ir atbildīgi par Līguma izpildes uzraudzīšanu, tajā skaitā par Preču pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sagatavošanu. 
10.13. Līgumam tā parakstīšanas brīdī kā tā pielikumi tiek pievienoti šādi dokumenti:
10.13.1. 1. pielikums – Piegādātāja pieteikums;
10.13.2.  2. pielikums – Piegādātāja iesniegtā tehniskā specifikācija - tehniskais piedāvājums;
10.13.3.  3. pielikums – Piegādātāja iesniegtais finanšu piedāvājums.

11. PUŠU REKVIZĪTI UN PARAKSTI

	Pasūtītājs:
SIA „ZAAO”
reģistrācijas numurs 44103015509
adrese Rīgas 32, Valmiera,
Valmieras novads, LV-4201 
tālr. 64281250, e-pasts pasts@zaao.lv 
AS “SEB Banka”
UNLALV2X
LV70UNLA0050014930995


Valdes priekšsēdētājs 
G.Kukainis  __________________
	Piegādātājs:






*Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu. 
**Ja līgums tiek parakstīts elektroniski ar drošu elektronisko parakstu, Līguma 10.11. punkts tiek izteikts šādā redakcijā: Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). Pie katras no Pusēm glabājas abpusēji parakstīta Līguma elektroniskā versija.

